El Departament edita una guia amb propostes per a la inclusió, la interacció i la diversitat des del món local
Un informe constata que cada euro que la Generalitat ha destinat a contractes socials ha comportat un benefici d'1,88 euros per a la societat
El SEM és el primer sistema d'emergències que permet als gossos d'assistència pujar a les ambulàncies per acompanyar el pacient
La pèrdua i el dol en persones properes – Miquel Mora i Xavier Muñoz.
Addiccions comportamentals: què sabem del joc patològic? – Susana Jiménez.
Dona, discapacitat i igualtat d'oportunitats: De què parlem quan parlem d'interseccionalitat? – Montserrat Garcia.
Recull les darreres incorporacions bibliogràfiques als centres DIXIT i també inclou una selecció dels últims números rebuts de revistes especialitzades en l'àmbit d'afers socials.
Enguany es publica mensualment i s'ha redissenyat el format PDF per millorar-ne l'accessibilitat de les persones amb discapacitat visual.
Convocatòria d'atorgament de suport a ERESS mitjançant sessions dissenyades per oferir un complement formatiu en metodologia deliberativa, promoure la transferència de coneixement i eixamplar la pràctica de l'ètica en les organitzacions de l'àmbit d'afers socials.
L'objectiu és adquirir competències com a tècnic/a en inserció i orientació laboral, posant èmfasi en la realització de casos pràctics.
Data: del 26 de febrer a l'11 de març.
Organització: Col·legi de Politòlegs i Sociòlegs de Catalunya.
Activitat formativa per prendre consciència sobre el valor del silenci com a element comunicatiu i per conèixer els riscos que comporta la interpretació del silenci en els processos de mediació.
Organització: Col·legi d'Educadores i Educadors Socials de Catalunya.
Formació teòrico-pràctica, orientada a oferir estratègies d'intervenció socioeducativa en les situacions que viuen els infants i adolescents, de cara a potenciar els seus propis recursos.
També vol capacitar en la reflexió i l'aplicació de models i metodologies innovadores per a la intervenció en els nous contextos socials i educatius.
Data: de l'1 de març al 30 de juny.
Organització: Fundació Pere Tarrés.
La no discriminació des de la perspectiva interseccional és el tema d'aquest curs que es divideix en 12 sessions temàtiques on persones expertes del món de l'acadèmia, l'activisme i altres àmbits professionals conduiran les sessions a partir d'una primera exposició i de l'intercanvi d'idees i el debat amb les persones participants.
Organització: Institut de Drets Humans de Catalunya.
Es presenta un recorregut històric dels coneixements, creences i rituals envers la fecunditat, des de la prehistòria fins a l'actualitat, i s'analitza el valor social de la maternitat i de la dona, supeditada al paper reproductiu, destacant la tasca rellevant d'algunes protagonistes.
En aquest estudi s'analitza, a partir de les dades de l'Enquesta de participació i política 2017, la complexa relació de la joventut amb la política, la seva singularitat i diversitat, les desigualtats i els efectes en el marc de les profundes transformacions politicosocials actuals.
Diversos especialistes conviden al debat i a la reflexió sobre la realitat actual i futura del tercer sector social en base als següents epígrafs: tercer sector social, articulació i governança; acció social i política; economia social; provisió de serveis i col·laboració publico-social; i perspectiva de gènere.
Impulsat pel Departament de Justícia de la Generalitat i gestionat per la Fundació Salut i Comunitat, té com a objectiu proporcionar suport i supervisió per a la integració social i per prevenir la reincidència de les persones en règim obert i en llibertat condicional.